อาร์แลนเฟีย ฟงนึช

**ความสัมพันธ์** | อาร์แลนฟีน่า (น้องสาว)ลูทีเชียม (ลูกน้อง)โดพามีน (เพื่อน)

**อาร์แลนเฟีย ฟงนึช** (โปรตุเกส: Arlenfia Fonnes) หรือ **อาร์เลนเฟีย** หรือ **เฟีย** เป็นตัวละครในดิเชมิสทรี อดีตสมาชิกหน่วยแลนทาไนด์ และ เป็นแฝดคนน้องของอาร์เลนฟีน่า เธอมีชื่อเล่นว่า "เฟีย" ภายนอกเธอก็ดูเป็นคนอารมณ์ดี เพราะเวลาเธอเจอใครในสำนักงานเธอก็ทักทายหมดแหละ (ทักทายยังไงนี่อีกเรื่อง) แต่เธอชอบฆ่าคนเป็นว่าเล่นเลยล่ะ (จะเป็นงานอดิเรกอยู่แล้วมั้ง) ปัจจุบันเธออาศัยอยู่กับลูทีเชียมในชั้นใต้ดิน ซึ่งเป็นสถานที่ที่เธอเคยอยู่สมัยที่เธอยังเป็นหน่วยพิเศษ ในอดีตเธอเคยฆ่าคนในครอบครัวของเธอ ทั้ง พ่อ แม่ และพี่น้องของเธอ ทำให้เธอต้องอยู่คนเดียวนับตั้งแต่วันนั้น
อย่างที่บอกไป เธอชอบที่จะฆ่าคน เป็นสาเหตุหนึ่งที่ทำให้เธอลงมือฆ่าคนในครอบครัวของเธอ แต่เธอก็ยังสามารถอยู่ในหน่วยแลนทาไนด์จนกระทั่งฟรานซิส สมิธ ผู้เป็นหัวหน้าลงจากตำแหน่ง เธอจึงขอลาออกจากหน่วยแลนทาไนด์ไปอาศัยอยู่ในโปรตุเกส บ้านเกิดของเธอ แต่แล้วเธอก็ต้องกลับมาอังกฤษอยู่ดี เพื่อมาเป็นผู้ดูแล "ส่วนตัว" ของโพรมีเทียม
เธอเคยแต่งงานแล้วครั้งหนึ่งกับชายชาวเบลเยียม ชื่อว่า เกอแฟ็ง-ปีแอร์ เดอเวอโร (Kevin-Pierre Devereux) และมีลูกสาวหนึ่งคน ชื่อว่า มีแนร์วา เดอเวอโร (Minerva Devereux) และลูกสาวคนนี้ปัจจุบันอาศัยอยู่ในแซ็งเตเตียนกับครอบครัวของเธอ ภายหลังเกอแฟ็ง สามีของอาร์เลนเฟียก็เสียชีวิตลงด้วยอาการหัวใจวายในปี ค.ศ. 1972 ปัจจุบันเธอยังติดต่อกับ อ็องตวน เดอเวอโร (Antoine Devereux) ผู้เป็นหลานชายของเธอ ซึ่งปัจจุบันเป็นนักฟุตบอล
ปัจจุบัน (ค.ศ. 2034) เธอหลงรักโพรมีเทียมอยู่นิดๆ แต่เธอไม่แสดงออก เพราะฮัสเซียมแสดงความเป็นเจ้าของอย่างชัดเจน และเธอลงไปอาศัยกับลูทีเชียมและอ็องเจลีน ลูกสาวของเธอ อาร์เลนเฟียยังทำหน้าที่เป็นผู้สอนการต่อสู้ให้กับอ็องเจลีนด้วย

ประวัติ
อาร์เลนเฟียเป็นเทพีแห่งกาลเวลาที่ลงมาอาศัยบนโลกร่วมกับมนุษย์ โดยเธอถือสัญชาติโปรตุเกส เธอเข้ามาอยู่ในหน่วยพิเศษแลนทาไนด์ด้วยความสนใจ พร้อมกับน้องสาวของเธอ อาร์แลนฟีน่า แม้เธอจะเป็นถึงเทพเจ้า แต่น้องสาวของเธอเป็นเพียงแค่ลูกน้องใต้อาณัติของเธอเท่านั้น
อาร์เลนเฟียเป็นลูกสาวของฟีกู ฟงนึช อดีตหน่วยพิเศษแลนทาไนด์ ความจริงเธอไม่ใช่ลูกสาวของฟีกูโดยตรง แต่เธออ้างเช่นนั้น เพื่อไม่ให้ใครรู้ว่าตัวตนจริงๆของเธอเป็นเทพเจ้า แม้เธอจะลงมาเป็นมนุษย์แล้ว นิสัยเย็นชาและโหดเหี้ยมของเธอก็ยังคงอยู่ เธอไม่ค่อยจะปราณีกับคู่ต่อสู้ในสนามรบเท่าใดนัก เว้นแต่เธอต้องการไว้ชีวิตคู่ต่อสู้นั้น

ความสามารถ
ในฐานะที่เธอเป็นเทพีแห่งกาลเวลา ความสามารถหลักคือการควบคุมเวลา ไม่ว่าจะย้อน หยุด หรือเร่งเวลา และความสามารถรอง คือ การควบคุมปริภูมิ นั้นทำให้เธอไปไหนมาไหนในมิติต่างๆ ได้ และด้วยความที่เธอเป็นเทพเจ้า เธอจึงเป็นอมตะ
ความสามารถเหล่านี้ เธอจะใช้ได้ก็ต่อเมื่ออยู่ในร่างเทพเจ้าเท่านั้น ถ้าเธอใช้ในร่างมนุษย์ ตัวเธอเองอาจจะได้รับอันตรายไปด้วย
* Time Swich (ไทม์ สวิช)

ความสามารถนี้ทำให้วัตถุหรือสิ่งมีชีวิตใดๆก็ตามเกิดการสลับเปลี่ยนช่วงวัย โดยเธอเป็นผู้เลือก แต่เธอไม่ใช่ความสามารถนี้กับสิ่งมีชีวิต มักจะใช้กับสิ่งของมากกว่า โดยทำให้สิ่งๆนั้น กลับมาเป็นเหมือนเดิม (เช่นเดียวกับ การย้อนเวลา แต่ใช้พลังน้อยกว่า)
* Space Crush

ความสามารถนี้ เธอจะควบคุมปริภูมิให้บิดเบี้ยวและฉีกร่างของคู่ต่อสู้ออกเป็นชิ้นๆด้วยปริภูมิที่บิดเบี้ยวนั้น ว่ากันว่าผู้ที่ติดในปริภูมิที่เกิดจากความสามารถนี้ ไม่รอดสักราย
* Space Prison

เธอจะส่งคู่ต่อสู้เข้าไปในปริภูมิปิดตาย (คือ ปริภูมิที่ไร้ทางออก เว้นแต่เทพเจ้าจะเป็นผู้นำออกมา) แล้วจะติดอยู่ในปริภูมินั้นตลอดกาล โดยเธอใช้ท่านี้กับท่า Space Crush

ในร่างมนุษย์
อาร์เลนเฟียสามารถควบคุมพลังได้ทุกธาตุ ดังนั้นเธอจึงไม่มีจุดอ่อนในเรื่องนี้ และพลังแต่ละธาตุของเธอก็สูงมากๆ
* Fire Shot (กระสุนไฟ)

ความสามารถนี้ เธอจะปล่อยพลังไฟออกมาในรูปของกระสุน กระสุนไฟแต่ละตัวนั้น มีพลังทำลายล้างสูงมาก
* Water Shield

ความสามารถนี้ เธอจะปล่อยพลังน้ำออกมาในรูปของโล่ป้องกัน โล่น้ำนี้ช่วยป้องกันการโจมตีระยะไกลต่างๆ ได้ดี แต่ไม่ค่อยจะใช้ได้กับการโจมตีระยะประชิด

อื่นๆ
ความสามารถในส่วนนี้ เธอจะใช้เมื่อไหร่ก็ได้ ไม่จำเป็นว่าจะอยู่ในร่างมนุษย์หรือเทพเจ้า
* Growing

เธอสามารถขยายร่างตัวเองให้ใหญ่เท่าใดก็ได้ โดยไม่จำเป็นต้องมีปัจจัยอื่นมาเกี่ยวข้อง
* Shrinking

เธอสามารถย่อส่วนตัวเองหรือสิ่งอื่นๆให้เล็กเท่าใดก็ได้ โดยไม่จำเป็นต้องมีปัจจัยอื่นมาเกี่ยวข้อง